
Može nam pomoći samo čarobni štapić. 
Dugačak, debeo, tvrd... 


Slobodan Simić 



Nama ništa nije poklonjeno. 

Sve ovo smo oteli. 

Kažu da treba da se opametimo. 

E, vala neće nas niko učiti pameti. 

- Koliko u našoj zemlji ima 
nezadovoljnih? 

- Policija još uvek utvrđuje. 
Rekonstrukcija vlade može biti 
dobro rešenje. 

Pod uslovom da budu zamenjeni 
svi ministri. 

Zavera je bila tako tajno 
organizovana da ni atentator ne 
zna koga je ubio. 

Reći za tog političara da je 
kriminalac, pleonazam je. 

Stigle su strane donacije. 

Standard ministara znatno se 
popravio. 

Jugoslavija postoji samo na papiru. 
Još jedan dokaz da papir trpi sve. 

Aleksandar Čotrić 

Identifikacijom Neznanog junaka 
utvrđeno je da za ideale ginu 
budale! 

Identifikovali su me na osnovu 
jednog zlatnog zuba. 

A onda su mi i njega izvadili. 

I bi potop. 

Ali to nam jedva bi dovoljno 
da operemo ruke. 

Bilo je krvi do kolena. 

Srećom, mi smo mali narod. 

Sve se menja, 

samo goli i bosi teraju istu modu. 
Pas je moj najbolji prijatelj. 

Zato mi mora reći 
gdeje zakopao kosku. 

Umro je prirodnom smrću, 
jer je tako najbolje za prirodu. 

Vladan Sokić 


• Ako mi verujete, 
ja sam političar! 

• On se godinama bavi sumnjivim 
poslovima. 

Odmah uhapsite te poslove! 

• Vlada može tačno da predvidi kakva 
će biti sudbina svake fabrike. 

Samo treba da zna šta je u 
horoskopu. 

• Oko za oko, zub za zub. 

Mi smo za tradicionalnu medicinu. 

• Vlast kvari Ijude. 

Zato na funkcije ne biramo Ijude. 

• On za nas nije ratni zločinac. 

Nije ispunio bonus. 

• Srbi su siromašan ali gostoljubiv 
narod, pa goste dočekuju onim što 
imaju: pištoljem, bombom, 
snajperom... 

• Redovno ginemo. 

Takav je život. 

Slobodan Simić 

• Policija voli da pretresa jer tako drži 
stvar u svojim rukama. 

• Kod nas je robotizacija prvo izvršena 
u politici. 

Dragan Mirović 

• Bokseri su ograđeni ringom. 

Da ne bi došlo do proširenja sukoba. 

• Privrednici i naučnici moraju da prate 
savremena svetska kretanja, 

a zadatak policije je da prati 
savremena kretanja u našoj zemlji. 

Ninus Nestorović 

• Još se nisu stekli uslovi za borbu 
protiv priminala. Sticanje je u toku. 

Ilija Marković 


Svakog dana spasem po jedan život. 

Mada sve teže potiskujem samoubilačke ideje. 

Vladan Sokić 

Policija je uhvatila lopove na delu. 

Ali nije smela da ometa ministre u njihovom radu. 

Aleksandar Čotrić 



KOŠULJA 


Svi smo mi jednom morali da sviramo 
na klaviru bez ijedne dirke 
a sad kad možemo da biramo 
nikome više nije od svirke. 

Džaba su nas puštali sa lanca 
i učili kako da se krsti 
duša nije navikla da tanca 
a za svirku ofalili prsti. 

Nikog više nema da zapjeva 
nikog više nema da zasvira 
škripe zubi dok pjevaju crijeva 
glasom soma iz najdubljeg vira. 


OBEĆANJA 

Načitao sam se imena sa plakata 
Oni izgledom i obećanjima mame: 

"Biće posla za sve" - "Veća plata" 
Obećaše nam izlazak iz tame 

Nastupali su nadmeno - moćno 
Pričali da im nije do reklame 
Ubjeđivali vješto - danonoćno 
Obećaše nam izlazak iz tame 

Dok mitinguju hoće da se biju 
Jedni na druge lažno galame 
Poslije zajedno jedu i piju 
Obećaše nam izlazak iz tame 

Glasač misli: za moj glas se bore 
Otimaju bodre i navijaju za me 
A nama nikada nije bilo gore 
Nema ništa od izlaska iz tame 

Živko Vujić 


JUST MARRIED 

Za auto privezane konzerve 
i glave bundžija 
tandrču ulicom. 


Pred zoru je i pjesma zamrla 
mada u snu još su čuju note 
pjeva đuđan prerezanog grla 
dok se gazde na grbači kote. 

S naličja mu oblače košulju 
komunisti iz crkvenog hora 
šarani se brčkaju u mulju 
još ne sviće nad apsanom zora. 

Miladin Berić 


Izvršenje krivičnog dela 
se odlaže 

zbog nedostatka dokaza. 

Milan Beštić 


U kabrioletu 

vlast i kritička inteligencija 
zagrljeni 

kroz šoferšajbnu osmehnuto 
gledaju u budućnost. 

Đorđe OTAŠEVIĆ 


SLIKA DANAŠNJICE 

Danas su sposobniji oni 
Kojima nije "išla" škola 
Danas su veće patriote 
Koji voze jača kola. 

Živko Vujić 


Sve je više narodnih poslanika u zatvoru. 
Naglo im je oslabio imunitet. 


Vladan Sokić 

Crne misli 

Normalno je da je patrioti zemlja iznad 
svega, a najviše preko glave. 

Dao sam sve od sebe! 

Nije me bilo dovoljno! 

I meni je dogorelo do nokata 
ali sa obe strane! 

A onda je zločinac pobegao sa mesta 
zločina i tako je pravda pobedila. 

Promašene mete pune su sebe. 

U njegovim zločinima istraga još uvek 
nije našla neki svoj interes. 

To što svedoci ništa ne vide 
govori da oni imaju veoma efikasan 
program sopstvene zaštite. 

Nas su već svi prežalili 

pa im loše vesti o nama 

više ne mogu pokvariti raspoloženje. 

Tenkovi su ušli u široke narodne mase 
i začas se tu radilo o duploj širini. 

Pravićete vi mene od živog blata 
čim vam bude potreban neko 
na koga se možete osloniti. 

Počasni udarac je izveden 
na krajnje podmukao način. 

Kada u obračunu s mafijom 

policiji padne mrak na oči 

oni ni rođenog šefa ne prepoznaju. 


Znam ja frajeru da sam dobro meso, 
ali ne foliraj me za zamrzivač! 

Moram da se picnem za streljanje. 

Biću u centru pažnje! 

Uspeo sam na lepe oči 

i sada sam pravi majstor za ćorava 

posla. 

Otkako name je demokratija cilj 
narod je stalno na meti! 

Kada je pregalac umro svi smo plakali. 
Samo on ni tada nije žalio sebe. 

Montirali smo proces 

jer kako bismo nakon istrage 

sastavili okrivljenog! 

Narod će pomreti nevin 
jer, ko pa danas jebe narod! 

Kada policija bije od oka 
ona stigne čak do tabana! 

Demonstracije su ugušene u krvi 
jer je među nezadovoljnim građanima 
bilo mnogo dobrovoljnih davalaca. 

I Ahil heroj beše 

kome su jedva čekali da vide pete! 

Dok se mi borimo i ginemo po celom 
terenu strani posmatrači divljaju i 
ponašaju se krajnje nesportski. 

Eksplozija oduševljenja 
prikrila je gnusan teroristički akt. 

Raša Papeš 



3 



ETNA | Naslovna |1|2|3|4|5|6|Z|8|9|10|11|12|13|14 


© ETNA. Beograd - 2001. Sva prava zadržana 





















































-ETNA - 


JTA47T /Ž&4 rJg&f&Ž 

ГГРЗХ лурр&мто-, /Јмруги /1ХТ~ 
fi4-3/?t*Ky &А /ТРЗоА. Л&?М- . 



SLIKA MORALA 

Naša plata mora biti mala 
To je nama naša vlada dala 

Kome lijepo stoji profiterska bluza 
Toga ne pogađa sirotinjska suza 

Koliko je u kukuruzištu pera 
Još je više mladih profitera 

Skupštinske replike nisu šala 
One su vjerna slika našeg morala 

Živko Vujić 


GENERALNIŠTRAJK 

- Vreme je za štrajk! - zaključili su rad- 
nici u pogonu "Montaža". 

Radnici iz pogona "Montaža" otišli su 
kod radnika iz pogona "Reglaža". 

- Štrajkl! - vikali su radnici iz pogona 
"Reglaža" zajedno sa radnicima iz po- 
gona "Montaža". 

Radnici iz pogona "Montaža" i radnici iz 
pogona "Reglaža" otišli su kod radnika 
iz pogona "Zavarivanje". 

- ŠtrajkM - sada se već orilo fabrikom, 
tako da su se i radnici ostalih pogona 
spremno pridružili. 

Radnička delegacija otišla je kod Direk- 
tora. 

- Obaveštavamo vas da je od danas 
počeo generalni štrajk! Niko neće raditi 
dok ne ispunite sve naše zahteve! 

- Ova fabrika ne radi već dve godine - 
samo je rekao Direktor pre nego što je 
nastavio da pije kafu. 

Slobodan Simić 


Narod se osilio. 

Hoće da menja one koje je izabrao. 

Rastko Zakić 

Imam školovan glas. 

Tačno znam kada treba da ćutim. 

Milivoje Jozić 

Nema razloga za brigu: 
što nas ne ojača - ubiće nas! 

Tomislav Trbojević 


NAVIKE 

Čistačice prinose prazne kofe prozorima, 
stavljaju u njih sunđer, vade iz njih sun- 
đer, počinju da peru. U prazna korita 
domaćice stavljaju veš, dugo ga trljaju, 
dugo ga trljaju, suv veš na konopce ka- 
če. Njihovi robotizovani pokreti, među- 
tim, pokazuju da još nisu iskreno raskrs- 
tile sa starim navikama. Vremenom će i 
one shvatiti, u to nema nikakve sumnje, 
da se može prati i bez vode. Mnogo bo- 
Ije, naravno. 

Nad prazne tanjire nagnuti - otac, maj- 
ka, jedno dete, drugo dete - kašike 
spuštaju, prazne kašike ustima prinose, 
mljackaju, mljackaju. Kašike ponovo 
spuštaju, prazne kašike ustima prinose, 
mljackaju, mljackaju. Ovo mljackanje, to 
se mora priznati, prilično je uverljivo, ali 
njihovi odsutni pogledi nama kazuju da 
stare navike, kada se jelo iz punih tanji- 
ra, još uvek prave zbrku po njihovim 
glavama. Ne želim da kažem da nas to 
preterano zabrinjava, i teže slučajeve 
uspešno smo lečili, ali je neophodno po- 
jačati nadzor. 

Blagajnica iz kutije praznu kovertu uzi- 
ma, ruku pomera levo, zadrži je tako 
trenutak, radnik platu uzme. Blagajnica 
iz kutije praznu kovertu uzima, ruku po- 
mera levo, zadrži je tako trenutak, rad- 
nik platu uzme. Ova grupa, moram da 
priznam, deluje veoma patriotski. Smeše 
se, neki čak i pevuše. Nismo ni očekivali 
da neko nešto progunđa ili, daleko bilo, 
prokomentariše - stare navike da se radi 
za novac, uostalom, odavno smo se os- 
lobodili - ali njihov optimizam i razdra- 
ganost jasno pokazuju da je ovo vrlo 
svesna skupina. A kako i da ne budu ve- 
seli! Uskoro će nam se On obratiti. 

Mi nikada nećemo pristati... mi nikada 
nećemo pristati... mi nikada nećemo 
pristati... niti ćemo ikada pro... ikada 
pro... ikada pro... dati ... dati ... dati ... 
dati ... 

Veličanstveno! I našim najvećim protiv- 
nicima, ako takvi uopšte i postoje, sada 
su zapušena usta. Ovo je vrhunac naših 
stremljenja i najbolji dokaz da smo do- 
segli ono što je izgledalo nemoguće. Nije 
bilo lako shvatiti da se veš bolje pere 
ako je korito prazno, da je ručak ukus- 
niji ako je tanjir prazan, da se najbolje 
radi za praznu kovertu. Sada smo svima 
pokazali da je za vođenje zemlje potreb- 
na i nova glava, oslobođena starih navi- 
ka. 


Đorđe Otašević 

Stara vlast se ponela sramno f 
srećom nova je besramna. 

Milan Beštić 

PATRIOTA 

Ustao sam u cik zore. Čekao me je te- 
žak dan. Moj veliki protivnik - glad, da- 
nas je imao realne šanse da pobedi. Za 
hranu sam se uvek teško snalazio, ali 
nikada kao danas. Da čovek ipak nije 
perpetum mobile potvrdilo se uveče ka- 
da sam iscrpljen umro od gladi. 

Ustao sam u cik zore. Bio sam malo 
raspoloženiji nego juče. Bilo je hladno, 
neobično hladno. Struja mi je zbog 
duga bila već danima isključena, a drva 
nisam imao mesecima. Kada je tempe- 
ratura sišla ispod minus trideset celzi- 
jusa, shvatio sam da hitno moram 
nešto preduzeti. Koliko je to bilo hitno 
pokazala je činjenica da je smrt od 
smrzavanja nastupila pre nego što sam 
i pokušao nešto da učinim. 

Ustao sam u cik zore. Gladan i polu- 
smrznut bio sam rešen da danas proži- 
vim kao sav normalan svet. Izašao sam 
na ulicu i tamo zatekao žestoke de- 
monstracije. Pucalo se, bacao se suza- 
vac, bilo je i mrtvih i povređenih. Da 
tragedija bude veća pronašao me je 
zalutali metak. Nije bilo pomoći. 

Ovo je već bilo previše. Za samo tri 
dana tri puta sam stradao. I to samo 
zato što sam, u nastupu patriotizma, 
rekao: "da mi je da imam sedam 
života, sve bih ih dao za otadžbinu". 

Nisam ni slutio da se otadžbini toliko 
žuri. 

Vladan Sokić 


I najlepši dan završava se mrakom. 

Mića M. Tumarić 

Piramida vlasti se teško ruši, 
jer je podzemlje najčvršće. 

Mi nećemo umreti od gladi. 

Sa tim se složio i ministar odbrane. 

Vesna Denčić 


IZ DNEVNIKA BUDUĆEG LUDAKA 

Ubio je iz niskih pobuda. 

Zbog niskog standarda. 

Heroj građanskog rata može biti onaj 
ko nije učestvovao u građanskom ratu. 

Ima slatko da se jede. Hljeb i so. 

- Imam zakazan pregled. 

- Kod kojeg službenika? 

Izgradnja domovine teče po planu 
i ona je već gotova. 

Prijetio je samo prstom. 

Na obaraču. 

Krenuo je stranputicom 
pa se našao na sudu. 

Funkcioneri su uglavnom uhranjeni 
a sve su to nekad bili mršavi 
intelektualci. 

Rade Petković 


BALKANSKIPRIRUČNIK 

Humana komponenta intervenciie 

Demonstracije su ugušene u krvi 
dobrovoljnih davalaca. 

Definiciia albanskoa rodoliuba 

Albanski patriota - to je šok za naciju! 

Doaađai sa iužnu pruau 

Duž celu južnu prugu demonstranti 
gađaju policajci s padeži! 

Krivično pravo krivca 

Vođa je ponekad tvrdio kako i on greši 
ali mi se nismo dali prevariti. Zato 
nikada nije uspeo da nas ubedi u svoju 
krivicu, mada smo mi dobro znali da je 
u pravu. 

Koeazistenciialno međunarodno pitanie 

Kako mi da živimo normalno, u 
zajednici sa ostalim narodima, kada u 
tom slučaju niko sa nama neće da 
ratuje? 

Taktika konstatne diskvalifikaciie 

Otkako smo prestupili na startu vi se 
stalno trudite da nas diskvalifikujete na 
sve moguće načine! 

Naikraća srpska basna 

Živim kao čovek! - zaurla srpsko pseto. 
Naravoučenije: Psu treba verovati! 

Raša Papeš 


Hrana je naša strateška prednost. 
Trenutno gladujemo iz taktičkih razloga. 

Aleksandar Čotrić 


5 



ETNA | Naslovna |1|2|3|4|5|6|Z|8|9|10|11|12|13|14 


© ETNA. Beograd - 2001. Sva prava zadržana 




















-ETNA - 



NAJOPASNIJE ORUZJE 

Vođa sveskih terorista Bin Laden odlučio je da napadne Srbiju. 

- Što baš Srbiju? - pitali su ga sledbenici. 

- Zato što su Srbi najžilaviji narod na svetu. Ako uništimo njih onda možemo 
bilo koga! - objasnio je Bil Laden. 

Prvo su krenuli Ijudi-kamikaze. 

Posle samo nekoliko meseci vratili su se neobavljena posla. 

- Srbi su vrlo lukavi - pričali su Bin Ladenu. - Kod njih je nemoguće oteti avion, 
jer niko ne zna kad poleću. I kad kažu kad poleću, oni ne polete. I kad polete, 
ne zna se gde lete. Vrlo su lukavi. 

- Sredićemo mi njih antraksom! - odlučio je Bin Laden. 

Posle mnogih i mnogobrojnih pošiljki, paketa i pisama sa zaraznim bakterijama 
morali su da konstatuju da nije bilo slučajeva ni zaraze ni epidemije. 

- Kod njih svaki čas štrajkuje pošta - objasnili su Bin Ladenu fenomen. 

- Onda će da vide svoga boga kad im pospem bojne otrove! - besneo je Bin 
Laden. 

Čitavi oblaci otrovnih gasova zapahnuli su Srbiju ali ponovo nije bilo rezultata. 

- Oni godinama gutaju "suzavac" - ponovo su tešili Bin Ladena - a vazduh im je 
toliko zagađen da im ni jedan otrov više ne može ništa. 

Bin Laden je bio očajan. 

- Zar je moguće da tim Srbima ne možemo ništa?! 

- Naravno da možemo - reče najstariji ruski naučnik na privremenom radu kod 
terorista. - Samo ih treba dobro proučiti. 

- Pa onda ih ti dobro prouči, dobićeš para koliko god hoćeš, ali mi se bez oružja 
za Srbe ne vraćaj! - bio je jasan Bin Laden. 

Posle dužeg vremena ruski naučnik se pojavio kod Bin Ladena vodeći za ruku 
čoveka u narodnoj nošnji sa čudnom rogljastom kapom na glavi. 

- Evo oružja! - pokazivao je sav ponosan. 

- Kakvo ti je to oružje?! - čudio se Bin Laden. - Pa to je običan čovek! 

- To nije običan čovek - ispravio ga je ruski naučnik. - To je Srbin! A nema jačeg 
oružja protiv Srbina od samog Srbina! 


Slobodan Simić 

Nove knjige 


Partija se igra do mata 

Bane Jovanović, 

Sventovid, Beograd 2001 

Ljubitelji i poznavaoci šaha će u novoj knjizi Baneta 
Jovanovića, Partija se igra do mata, s lakoćom moći da 
zaključe ko je pion, ko kralj, a ko pacer. No, gledajući iz 
perspektive svakodnevnog življenja ta činjenica je više nego 
očigledna čak i za običnog posmatrača, ili bolje rečeno za 
sve one koji trpe posledice jedne nepregledno duge, a uz to 
loše odigrane partije. 

Po čemu se onda ova knjiga razlikuje od napisa u štampi ili 
od prostog uživljavanja u svakodnevicu? Uzimajući u obzir 
pretpostavku da svet knjige nudi malo sofisticiraniji iskaz, 
naglašavanje ludosti i gluposti, Samo nas još istina može 
iznenaditi, ima za cilj da natera čitaoca na razmišljanje, ma 
koliko to, generalno, našem narodu teško palo. Ono što u 
ovom i u ovakvim slučajevima jeste prednost, to je da čitanje aforizama ne traži 
mnogo vremena, a uz to sadrži i elemente humora, pa je utoliko lakše pridobiti 
pažnju čitalačke publike - naročito kada su teme bliske. 

Moja domovina je na specifičnoj 
geografskoj širini i dubini. 

U podnaslovu knjige Partija se igra do mata stoji: Dnevnik aforističara / oktobar 2000 
- jun 2001. Sugerisanjem ovakve odrednice čitaoci bi možda mogli doći do zaključka 
da je zbirka satkana isključivo od aluzija na novu vlast, na "uspehe" ili "promašaje", 
međutim, autor se tek sporadično bavi aktuelnim zbivanjima: Ušii smo u novi ciklus 
cirkusa, dok mu je fokus i dalje usmeren na našu već poslovičnu glupost. 

Učimo na tuđim greškama 
da bismo ostali na svojim. 

Promene koje su nastale 5. oktobra 2000. probudile su nadu da će povući čitav lanac 
kojim smo dugo bili okovani, međutim spore i sporadične promene samo naglašavaju 
problem nerealnih očekivanja: nije dovoljno samo promeniti vlast. 

Ostali smo Mi, 

a sa Nama ništa nije izvesno. 

Ono što, međutim, jeste izvesno, jeste činjenica da satiričari neće ostati bez "posla", 
bez obzira na to što ih retko ko zapošljava, a još ređe plaća za "mudrolije". No, kako 
se, nakon 5. oktobra, i na ovom polju osećaju izvesne promene; mediji su postali 
malčice otvoreniji prema satiri, iako još uvek bojažljivo ustupaju svoj prostor, može 
se očekivati da će, konačno, i satiričari dobiti "pravo na reč". I dok sa jedne strane 
popušta stega, na drugoj izgleda kao da tek predstoji borba - borba za prostor u 
književnim i časopisima slične namene. Da li pojedini urednici strahuju da bi 
prohodnost ove kratke forme suviše brzo stekla popularnost i odnela primat kod 
Ijubitelja lepe reči, ili je naprosto u pitanju neka vrsta kompleksa: nekome je 
potrebno stotinak strana da iskaže svoju misao, dok je nekom dovoljna i jedna 
rečenica. 

Kad nemamo šta da kažemo, 
rečiti smo. 

Koliko smo do sada bili rečiti i dokle nas je ta rečitost dovela moglo bi poslužiti kao 
ogromna građa za nove tomove knjiga novih rečitih Ijudi, koje još tek poneko sluša ili 
čita. Na osećaju samodovoljnosti građena kulturna baština, uz sve rizike da niti bude 
kulturna, niti da ostane baština kojom se možemo ponositi, stvorena je iluzija o 
vrednostima koje niko drugi nije umeo da ceni i prepozna, pa ovo novo "otvaranje" 
sve više uliva strah od prodaje nacionalnog identiteta, ma šta to značilo. 

Ne okrećemo se sebi, 

plašimo se da nas ni tamo nema. 

Kada budemo uvideli gde smo i gde nas ima, možda više neće biti potrebe da se vrše 
analize dnevno političkih događanja kroz prizmu satire, pa makar je (satiru) to ubilo. 
Ali sudeći prema tome da je, kao žanr, satira opstala kroz milenijume u gotovo 
neizmenjenom obliku, teško da se može govoriti o njenom kraju. 

Smejaćemo se mi još! 


Бжвп fantHoeub 


Импјпи. афедчртпчжра 
DKTo&pp аџм - Ј*и ими. 



Aihttik 


Vesna Denčić 

Satira 


Tokom II veka st.e. u rimskoj književnosti javlja se veliki broj dela čiji pisci teže 
za što vernijim podražavanjem grčkim originalima. Međutim, helenski uticaj nije 
ni u filhelenskim aristokratskim krugovima doklasičnog perioda ugušio rimsku 
samostalnost. Svedok tome, između ostalih, je i rimski gospodin Lukilije, koji u II 
veka st.e. stvara onaj književni rod za koji sami Rimljani s ponosom, i ne bez 
razloga, kazuju da je "sav rimski". To je satira. Ovo novo i u najvećoj meri 
rimsko pesništvo, u kome su se spojili italska podrugljiva duhovitost i rimsko 
zanimanje za probleme svakodnevnog života, za politiku, javni moral, retoriku, 
obrazovanje itd. ima opet određenu društvenu pozadinu. Dok su stariji pesnici bili 
gotovo svi redom stranci, robovi i slobodnjaci u službi rimske gospode - izdvaja 
se jedino slobodoumni Najvije za kojega se ipak ne zna pouzdano da li je imao 
građansko pravo - Lukilije, tvorac satire, bio je imućni gospodin koji je na ravnoj 
nozi saobraćao sa vlastodršcima rimskim, mada nije aktivno učestvovao u 
državnoj upravi. 

Gaj Lukilije (Gaius Lucilius, rođen 180? - umro oko 102. godine st.e.) tvorac 
satire, je predstavnik onog samosvesnog i rimski ponosnog filhelenizma koji 
osuđuje ropsko podražavanje grčkom svetu i smešnu želju neke rimske gospode 
da se u svemu pokažu kao Grci, i u sitnicama svakodnevnog života u kome 
izbegavaju čak i latinski jezik kao "nedovoljno otmen". Lukilijev individualizam, 
školovan u helenističkoj školi, ipak je sasvim rimski kao i njegovo književno delo 
puno reminiscencija na grčku književnost i nauku. 

Mada je bio imućan čovek koji je pored raskošne kuće u Rimu imao velika imanja 
na jugu Italije, a možda i punopravni građanin, Lukilije kao da nije imao ni 
političkih, ni finansijskih ambicija. Ostao je posmatrač i kritičar koji se ruga 
manama savremenog društva prikazujući njegov život i određujući svoj stav 
prema svemu što susreće i zapaža iz dana u dan. Hteo je da bude i bio je pre 
svega Lukilije, samosvesno, kao rimski gospodin, i samostalno - kao helenistički 
intelektualac i individualista: 

Neću da zakupac budem, da porez na pašnjake skupljam 
umesto onoga što sam, i to svoje Ja, tog jednog 
Lukilija ja ne bih za sve to vam menjao skupa. 

Položaj i dobre veze dozvoljavali su Lukiliju da pređe granice šale i zadirkivanja. 
Slobodno je mogao da se ruga i najvišim Rimljanima svoga vremena. Tako, pored 
intimnog ćaskanja i salonskog raspravljanja o pitanjima književnim i filozofskim, 
ima u Lukilijevu delu puno snažnog realizma i oštre satire. I kada kori, i kada 
ismeva - ne bez pesimizma - moralni pad i korupciju svoga naraštaja, Lukilije 
ipak ostaje ponosni Rimljanin. 

Sada od jutra do mraka, na praznik i kada se radi, 
senatori i narod, bez razlike, društvo odasvud, 
nagrnu silno u forum, pa nikad da izađu otud; 
cilj im je isti i svi se veštinama jednakim služe: 
drugog da nadmudre vešto, nekažnjivo i da se slatkim 
rečima lukavo bore, da prave se naivni, dobri, 
drugom da postave zamku, k'o svi da su dušmani svima. 

Glavna osobina Lukilijevih satira, kao celine, bio je snažan realizam i satirična 
nota sa sasvim određenom praktičnom namenom: želeo je da opomenom i 
podsmehom pomogne. 

Potonji pisci satire u Rimu nisu u svemu mogli da sačuvaju Lukilijev smeli ton i 
ponešto grubi i nonšalantni izraz. 


Izvornik: Pregled rimske književnosti - dr Milan Budimir i dr Miron Flašar, 
Beograd, Narodna knjiga - 1991. 

Poznavanje svega 4 


PREVENTIVA 

1. U saobraćaju 

Čovek koji želi da se obezbedi od ga- 
ženja na pešačkom prelazu treba, ne- 
koliko dana pre gaženja, da počne da 
izbegava mesto udesa. Tu leži srž pre- 
ventive. Ipak, ima Ijudi toliko neukih 
da ni to ne shvataju. 

2. U zdravstvu 

Zdravstvo se bavi bolesnima, osim ka- 
da se radi o preventivi. 

Preventivu svakako treba podržati, jer 
je mnogo lepše lečiti zdravog nego 
bolesnog bolesnika. Ideal je, u stvari, 
da svaki čovek postane zdrav bolesnik, 
ali taj ideal je teško dosegnuti. Zdravi 
izbegavaju duža lečenja, sa odvratnoš- 
ću se odnose prema kliničkim ispiti- 
vanjima, a kada čuju da se samo pro- 
mrmlja nešto kao "lumbalno punktira- 
nje" ili "biopsija jetre" - zdravi nesta- 
nu. Zdravi, takođe, imaju negativan 
odnos prema dijagnostičkoj hirurgiji. 
Oni smatraju da će se na obdukciji 
sve najtačnije utvrditi, i da za obduk- 
ciju ima vremena, ne shvatajući koliko 
je važna blagovremena obdukcija. 
Uloga dijagnostičke hirurgije u ranom 
otkrivanju kijavice zdrave naprosto ne 
zanima. Uz to zdravi neguju nepove- 
renje. Oni, čak i kada nisu operisani, 
očekuju zaboravljanje skupocenog hi- 
rurškog pribora u njihovim ličnostima, 
i drugo rasipanje. Ukratko, zdravi če- 
kaju da bolest uzme maha - a to je 
jedna od najgorih osobina bolesti, to 
uzimanje maha - a potom trče lekari- 
ma noseći pripadnike živinarstva i sit- 
nog stočarstva, pismene preporuke, i 
drugi pribor koji oni smatraju neop- 
hodnim. 

Preventiva je mnogo lepša, ali nju 
ometa jedan unutrašnji paradoks. Mo- 
že se uzeti za primer masovna pre- 
ventiva protiv neke bolesti koja preti 
da se podmuklo zacari (to je još jedna 
osobina po kojoj se bolest može pre- 
poznati: ona preti da se, podmuklo, 
zacari). Ako ta preventiva uspe, bolest 
se neće pojaviti, a sama preventiva 
izgledaće izlišna. Upravo stoprocentni 
uspeh preventive izaziva nepoverenje 
kod laika u celishodnost čitave akcije. 
Uspeh preventive, nažalost, izgleda 
kao neuspeh. 

Dok se svet ne oslobodi takvog načina 
gledanja na preventivu, i dalje će se 
na masovne psihoze moći odgovoriti 
samo grupnim radom u Psihijatriji. 
Ljudi će i dalje umirati iz zdravstvenih 
razloga, umesto od neke bolesti, čak i 
u praznim krevetima biće po četiri 
bolesnika, a jedina šansa biće narodni 
lekovi. Srećom, bar njihova efikasnost 
je poznata. Dovoljno je priviti odgova- 
rajući lek na bolesno oko; ujutru čo- 
vek sam pogleda ode oko kao rukom 
odneseno. 


RASTOJANJE 

Žalosno je što se rastojanje, po pravi- 
lu, nalazi između neke dve tačke koje 
nisu na istom mestu. Između takvih 
tačaka obično se nalaze čitavi kilomet- 
ri, koji bi se svakako mogli i drugačije 
upotrebiti. A čak i u retkim uslovima 
kada postoje određene pogodnosti - 
primera radi, kada je rastojanje tako 
malo da se golim okom može videti - 
upravo takvo rastojanje dovodi dotle 
da se lokacije između kojih se nalazi 
smatraju za isto mesto, te od toga ni- 
ko nema koristi, jer ko želi da prevali 
razdaljinu do istog mesta? 


SAMOUBICA 

Umesto da laganim zamenama stana ide 
sve bliže i bliže groblju, i tako postigne 
postupno privikavanje, samoubica nastoji 
da sve reši naprečac. Samoubistvo, me- 
đutim, ne pomaže. I u tom slučaju živi 
se doživotno. Umniji vrše samoubistvo 
putem življenja, što je ponekad spor ali 
potpuno siguran metod. Brzopleti koriste 
život za samousavršavanje koje, preko 
neke tačke, više nije moguće. Oproštaj- 
no pismo takve osobe - svedeno na suš- 
tinu - glasi: "Pale su mi na um tako per- 
fektne reči da više nisam imao srca da 
čekam. 

SEKS 

2 Teorijski pristup 

"Ceo život posvetio sam množenju kod 
sisara. Time se i danas bavim. Ti procesi 
reprodukcije, kada čovek uđe u njih, za- 
okupe ga zauvek." 

Ovaj citat iz intervjua sa jednim ugled- 
nim naučnikom mnogi bi potpisali mirne 
duše kao vlastito mišljenje. U seksu, 
dakle, ima nečega, a već i samim odr- 
žanjem on zaslužuje pažnju. 

Činjenica je da o seksu čak ni od pre tri- 
čavih trista godina nema živih svedoka 
(što bi mogao biti dokaz da je seks šte- 
tan za učesnike) te se samo načelno mo- 
že tvrditi da Čovečanstvo, u svom seksu- 
alnom životu, doista milenijumima uspe- 
va da održi kakav-takav kontinuitet. 
Ipak, ima indicija da se Ijudska bića 
seksom bave prilično odavno, te nije 
besmislena radna hipoteza da oni to 
sprovode kontinuirano, kroz vekove, još i 
pre seksualne revolucije šezdesetih godi- 
na dvadesetog veka. Jedna od tih indicija 
je samo Čovečanstvo. Moralisti ovo ne 
gube nikada iz vida, i izjavljuju: "Čove- 
čanstvo - to je nešto nepristojno!" Sa 
tačke gledišta nekih drugih mislilaca čo- 
večanstvo je dobrim delom rođeno iz ne- 
hata, te se pre može smatrati da postoji 
uzgred nego kao posledica jedne planira- 
ne i dosledno sprovedene akcije na planu 
daljeg širenja horizonta. 

Još se ponegde lome koplja oko toga da 
li je čovečanstvo zrelo za seks, ili bi mu 
bilo mnogo bolje da to prepusti nekim 
stručnijim licima koja bi čitavoj toj pro- 
blematici prišla sa mnogo više pažnje i 
odgovornosti, a ne očiju zamagljenih 
strašću koja ometa pravi pogled na stva- 
ri. 

Mnogi su, tokom vekova, bili protiv "sek- 
sa radi seksa" i zahtevali da se uz seks 
(ili umesto) obavljaju druge korisne ak- 
tivnosti, kao vez i kukičanje, plevljenje, 
zalamanje loze, borba protiv nepravdi 
(gde ima), komponovanje desetih simfo- 
nija (dokle to zaustavljanje na Devetoj?) 
rešavanje jednačina višeg stepena, ćurli- 
kanje u dvojnice, i drugo. 

Svrha bavljenja seksom, ukratko, formu- 
liše se na razne načine. Od teze da 
svrhe uopšte nema, preko produženja 
vrste, do tvrdnje da je jedina prava stvar 
što češće i podrobnije stimulisanje multi- 
orgazmičkih ciklusa, gde se učesnici na- 
prosto satiru od rada, i premaraju se i 
proučavaju stručnu literaturu danonoćno, 
u cilju što preciznijeg upražnjavanja, i 
brišu jedno drugome mučenički znoj sa 
čela u paničnom strahu da bi, štedeći se, 
propustili da izvuku maksimum uživanja 
iz ove zanimljive materije. 

Što se estetskih kriterijuma tiče, ukus se 
u raznim vremenima menja, ali čak i naj- 
dosledniji nekrofili zahtevaju izvesnu pre- 
krivenost saučesnika vlastitim mesom, 
verovatno stoga što je go kostur hladan i 
žulji, a to vređa njihov estetski nerv. Ta- 
paciranost objekta (saučesnika) orga- 
nizmom poželjna je, dakle, uvek, bez ob- 



REINKARNACIJA 


Neprijatna pojava, ali primenljiva u 
svrhe. Naime, opasnost od reinkarna- 
cije veoma je ozbiljan razlog protiv sa- 
moubistva; čoveku je, uglavnom, još 
prošlog puta bilo dosta svega. 


zira na to sa koje strane se nose grudi, 
koliki treba da budu kukovi, ramena, 
maljavost (hirsutija) i drugo. Jedino je 
bitno da za seks osim vlastitog organiz- 
ma nije loše imati još koji organizam sa 
kojim bi se on mogao upražnjavati. 


ROBOVLASNIK Zoran Stanojević 

Čovek na Ijudski pogon. 

ZEMLJA 


Zemlja? 

Ah, da, Zemlja. 

Kad sam ono zadnji put bio kod ovih? 

Davno. 

Ako se dobro sjećam tada sam nekog starca spasio potopa rekavši mu da sagradi 
Arku. 

Greška. 

Kakav se sve tad šljam spasao sa onim simpatičnim čičom. A obećao mi je samo 
sinove. 

Šteta. 

Šteta svih onih životinjskih vrsta, koje sam stvorio dok sam još imao mašte, i koje 
zbog te bagre nisu imale mjesta u barci. 

Šteta ptica. 

Sad mi se više ne da. 

Možda je ipak trebalo da ih podavim. Kao one dvije njihove ranije civilizacije. 
Toliko su me bili naljutili svojom pokvarenošću da sam morao da ih uništim. Bez 
tragova, koji bi one koji će doći samo uludo opterećivali. Čak me ne grize ni 
savjest. 

Bojim se da ova planeta definitivno nema budućnost. Kako samo sporo napreduje. 
A i kako da napreduje kad uglavnom ratuje. Sama sa sobom. 

Ludo. 

Izgleda da je propao i moj treći zemljani eksperiment. A tako sam bio ponosan na 
onog prvog čovjeka, koga sam uinat stvorio po svom liku. 

Sve dok, sve dok ne ukrade onu jabuku. 

Bruka. 

Zar stvarno ova planeta ne može da bude moralna. 

Kako samo sporo napreduju. 

Oni sa planete Dragon, koje 
sam stvorio manje više u isto 
vrijeme kad i ove, već lete 
brzinom nekoliko puta većom 
od brzine svjetlosti, a imaju 
mozak tri puta, ponavljam tri 
puta, manji od Zemljana. I ni 
približno savršen izgled. A i 
planeta im nije neka. 

Nekompletna. 

Ima samo Pakao i Čistilište. 

Oni zato zaslužuju da prežive. 


A ovi, ovi sa Zemlje se baš 
kilave. Kao da im glava služi 
jedino za ravnotežu. Još ni u 
svoj sunčev sistem nisu 
pošteno zavirili, a kamoli u 
tuđi. U čitavom mom 
nebeskom carstvu od njih su 
gori samo Piromanci. Njih sam 
bar pet puta dosad zatirao. I još ću bar pet puta. Sad su ponovo na početku. Tek 
silaze sa drveta i pronalaze vatru. Neka, neka još malo odskoče. 

Zemlja. 

Oni su izgubili vjeru u mene, a izgleda i ja u njih. 

A ne može se bez vjere. 

Izgleda da sam zalud slao sina. 

Za njihov spas. 

Za njihov... 

Nije dobro što znam... 

Nema više nikog ko može da spasi one koje je preuzela pohlepa, mržnja i strah. 
Živi ubijaju naoko polužive. A naoko poluživi naoko polumrtve. 

Sve je ovdje naoko. 

Sve je kobajagi. 

Ako ih pustim još koji vijek bojim se da će toliko zatrovati Zemlju da će ona biti 
bez života sve do mog sledećeg dolaska. 

A ja rijetko navraćam. 

Zato je možda najbolje da ih odmah uništim. 

Najbolje. 

Imali su dovoljno vremena. 

Dvije hiljade godina unaprijed i još nekoliko puta dvije hiljade godina unatrag. 
Dovoljno. 

Previše. 

Nisam im ja kriv što su spori. 

Da ih uništim... 

Moram... 

Ili ne... 

Zašto da uopšte prljam ruke. 

Oni će to sami ionako brzo da urade. 

Sve ludosti su i dosad uradili sami. 

Da, sami. 

Ludosti... 



Miladin Berić 

ČAROBNIŠTAPIĆ 

Ništa nije čuo, ništa nije primetio. Neko nepojmljivo čulo ga je ipak nagnalo da se 
okrene. Pred njim je stajala odvratna starica, smešno obučena, s nekakvim 
štapićem u ruci. Osećao je da će uskoro imati nepredviđeni posao - moraće da 
nađe nove telohranitelje jer će sadašnji naprasno umreti. Rekao je da ga niko ne 
uznemirava, a oni su pustili ovu rugobu, nenajavljenu, pravo u njegov kabinet. Na 
nju nije hteo da troši metke. Pogotovo što je izgledala ogavno. Neko nepojamno 
zlo izbijalo je iz nje. Videlo se da je spremna na najgore gadosti. To ga je oborilo s 
nogu. Obostrane simpatije začas su poletele vazduhom. Niko ko mu je toliko sličan 
odavno nije bio u njegovom prisustvu. Ponudio joj je piće. Nakon prijateljskog 
ćaskanja, ona je, u znak zahvalnosti, mahnula svojim štapićem. Okorelog 
kriminalca u trenutku je pretvorila u uglednog političara. Bio je oduševljen. Odavno 
je planirao da se bavi tim toliko sličnim poslom. A baš to veče Premijer je 
priređivao raskošan bal. Da li je to bila slučajnost ili je proviđenje umešalo svoje 
prste, nije hteo da razmišlja. Popravio je frizuru i seo u svoj džip. 

U balsku salu je ušao nonšalantno, kao čovek koji je to mnogo puta već radio. 
Uzeo je čašu s jednog od brojnih poslužavnika koje su konobari bešumno nosili 
salom i započeo neobavezan razgovor s čovekom do sebe. Mada navikao na sva 
moguća iznenađenja, sada je bio zaprepašćen - većinu zvanica je poznavao. Bili su 
to najgori mafijaši ove zemlje. Po svireposti i bezobzirnosti gotovo mu ravni. Videlo 
se da su ovakvi balovi deo njihovog svakodnevnog života. Zanesen pričom nije 
primetio da se približila ponoć. Vreme kada čarolija prestaje. Kada je sat počeo da 
otkucava, zapanjeno je bacio čašu i potrčao niz stepenice. Na stepenicama je 
ostala njegova skupa cipela od najfinije kože. Nije se uzbuđivao. Takvih je imao na 
stotine. Pre nego što je stigao do dna stepenica, sat je otkucao ponoć. Čarolija je 
nestala. Istoga trenutka njegov zlatni Roleks pretvorio se u zlatni Roleks, skupo 
firmirano odelo u skupo firmirano odelo, a veliki i preskupi džip u veliki i preskupi 
džip. Prisutni mafijaši i političari, njegovi stari poznanici, začuđeno su se pogledali. 
Nisu razumeli zašto je odjednom tako odjurio. Oni nisu ni primetili da ga je zla vila 
pretvorila u političara. 


Đorđe OTAŠEVIĆ 

BAS NAM JE LEPO - TAKO NAM I TREBA 

Dođoh pre neki dan na posao, na vreme, uredno izbrijan, 
začudo i dobre volje, a još ne vratiše sat, još uvek 
ustajem kao pekar ili čistač ulica u kulturnom svetu, kome 
se, kažu polako (i sve više) primičemo. U hodniku sretoh 
g. Šefa, javih mu se Ijubazno, promrsi nešto sa blagim 
izrazom gađenja i ode žurno u svoj Kabinet, za njim 
trčkara usplahirena Gospođa Sekretarica. Predsednik 
Sindikata me umalo ne sruši hrupivši iz svoje kancelarije 
sa gomilom papira ispod miške i on nešto mračan. 

Otrča i on u Kabinet. 

Opsovah dan, koji poče ovako, znao sam da će se neki 
đavo desiti dok sam ja ustao na vreme i oran za posao. 

Taman sam počeo da pijem prvu jutarnju kafu, kad uđe 
Gospođa Sekretarica i u trku mi saopšti da svi odmah 
odemo kod g. Šefa u Kabinet. 

Šta ću, sasuh ostatak iz šoljice u usta, ugasih cigaretu, uzeh notes i olovku (g. Šef 
se jako Ijuti, kada se kod njega dođe "K'o bez one stvari u svatove" kako mi je 
jednom rekao, kada sam otišao goloruk, nikada se nisam usudio da pitam na koju 
li je stvar mislio?). 

Uđem u Kabinet, a ono već svi tamo, g. Šef me Ijutito pogleda, promrsi nešto u 
stilu "Opet ti, a i šta bi drugo čovek od tebe takvog i mogao očekivati...", 
pripravnici se podgurkuju i smeju mi se krišom, pokušah da nađem mesto da 
sednem, sve zauzeto, zaustih da pitam g. Šefa da donesem stolicu, preseče me 
pogledom tako da sam odustao i ostao da stojim u uglu Kabineta, kao čiviluk. 

Šef se značajno iskašlja, svi zašuštaše notesima, ja svoj naslonih na vrata 
ormana, g. Šef me prezrivo preseče pogledom i poče: 

"Gospodo, čuli ste juče g. Premijera: nastupila je treća faza, bolna i prebolna, niko 
da ne računa da mu je posao siguran". 

"Nema veze ko je koliko i šta radio, g. Premijer je lepo rekao N I K 0". 

To NIKO izgovori značajno, naglašavajući svako slovo, a još značajnije "probuši" 
pogledom sve prisutne. 

Upitno pogledah g. Predsednika Sindikata, koji se beše ustoličio za velikim 
"konferencijskim" stolom u Kabinetu, tačno naspram g. Šefa, on - sagnu pogled. 
Pogledam gospođicu Pripravnicu pored g. Predsednika Sindikata, ona samo nastavi 
da krišom žvaće žvaku, a u pogledu joj otkrih ono njeno otegnuto "O'laadi 
maatoraac". 

E, baš sam kurate sreće, nađoh baš sinoć da gledam sa ženom nekakvu seriju, 
kud me đavo ne odnese bar do bifenceta na ćošku, tamo svi znaju i šta je rekao 
g. Premijer i šta valja činiti posle značajnih izjava. A i u seriji nisam baš ništa 
shvatio. 

"Eto, gospodo, toliko, sada lepo svi na svoje zadatke", zaključi g. Šef sastanak. 

Zaustih da mu kažem nešto na to "Sada svi na svoje zadatke", on me preseče 
pogledom tako da - ostadoh bez reči. 

Svratim kod g. Predsednika Sindikata, kad on peni na sirotu Rosu, kafe kuvaricu, 
koja se nešto beše podbočila pred njim: 

"Kakav štrajk, jesi li ti normalna, kao da nisi čula šta je rekao g. Premijer". 

"Pa čuli smo to od g. Šefa" pokušah da posredujem, kad on iskolači oči na mene i 
zagrme: 

"Ne, to, to je drugo, g. Premijer je rekao da će Država ostati bez S V I H 
zaposlenih, ako se stupi u generalni štrajk". To SVIH, naglasi značajno, kao 
Gospodin Šef, maločas ono NIKO. 

"Pa da se žalimo g. Šefu Države", pokušah opet da ga odobrovoljim. 

"Kom Šefu Države, budalo, on je mrtav" odbrusi mi g. Predsednik Sindikata. 

Uh, jebem ti seriju, gde baš nađoše da je emituju kada g.Premijer saopštava 
važne stvari. A i televizija se načisto izbezobrazila, pre se znao red - prekinu 
program i kažu da je umro g. Šef Države, pa posle bar dva dana slušamo one što 
gude u crnim odelima i to - na svim programima. 

Nazovem Vladu "Revoluciju" (znamo se od '68.), zamolim ga da mi potanko 
objasni ko je umro, ispsova me i on: 

"Baš si u ništa ostario, oba Šefa Države su POLITIČKI mrtva, kako to ne shvataš". 
"Koje dve Države, Vlado, pobogu brate" zavapih ja. 

Zapeni on sa one strane, pominjao je neku prostu, pa neku složenu Državu, koju 
čine neke opet dve Države...., taman kada zinuh da opet pitam nešto, odbrusi mi 
da sam glup i - prekinu vezu. 

Odlučio sam da razbijem televizor čim dođem kući, makar se potukao sa ženom 
zbog serije. Kada može da lomi televiziju, i to preko televizije - direktno, onaj što 
je izgubio novčanik (stalno traži neke "novce") i što me, kad govori, podseća na 
pokojnog Dučea, mogu, vala i ja sopstveni televizor, koji sam kupio pre 30 godina 
- na kredit, koji sam davno otplatio. 

Kažem Rosi šta sam odlučio, kad se ona sagnu i šapnu, u poverenju, da to ne 
činim "ni za živu glavu". Blenuo sam u nju dok mi je objašnjavala da su upravo 
doneli Zakon, po kome ne smeju da se lome televizori, čak ni sopstveni, kaže mi 
da je to "po evropskim i svetskim standardima" i gleda me važno, sa visine. 

Jebem ti standarde, pa Grci skrše sve tanjire i to u kafani, pa - nikom ništa, a ja 
ne smem sopstveni televizor u - sopstvenoj kući. I kud baš taj Zakon da donesu. I 
to baš sada, kad ja nešto odlučim i to - sa razlogom. Televizor mi inače ne služi 
ničemu, nikada ne čujem važne izjave g. Premijera, umru dva Šefa Države, a 





program se ne prekida, donesu sve Zakone, pa i onaj o zabrani lomljenja 
sosptvenog televizora, a ja - nemam pojma. 

Kraj radnog vremena sam dočekao mrtav umoran od razmišljanja, a radio nisam 
ništa - ne stigoh ni novine da prelistam. 

Dođem kući - nema ručka. Žena leži i čita novine, ja zaustih da pitam šta bi sa 
ručkom, kad se i ona iskolači na mene: 

"Pa zar nisi čuo šta je rekao g.Premijer?" 

E, tu mi prevrši, istrčah iz kuće i - pravo u bife. Zapijem se sa društvom i to "iz 
mesta". Nalivao sam se mučenicom do kasno u noć, komšija Dule, poštar, je već 
počeo da plače i bulazni nešto na temu kako ovo "može samo pijan ili lud", 
nalivao se ja još - džabe, ne mogu ni da se napijem. 

U neko doba - sine mi. Poručim turu za celo društvo i lepo im objasnim da ću 
odmah, čim ispijemo, sa najbližeg telefona zvati Vuka Bojovića da mi da telefon 
najluksusznijeg zoološkog vrta u svetu pa da se dobrovoljno prijavim kao 
predstavnik vrste, kojoj vlasti mogu da čine šta hoće. 

Gleda me društvo belo, jedan se nešto sašaptava sa Julkom, šankericom, ona mi 
šapnu da popijem piće i - napustim "lokal". 

Džabe sam objašnjavao da je budućnost sveta u 
kloniranju, pa već su napravili kloniranu ovcu, 
možemo poslužiti kao genetska sirovina, a "mrtvokuri" 
narodi će sve više biti na ceni.... 


"Hajde, komšija, idemo kući, dosta je bilo noćas", 
vuče me Dule poštar, da me "isporuči" na sopstvena 
vrata. 

Zalud sam se otimao, dovuče me pravo pred vrata. 
Kada sam mu zaplakao na ramenu, pre nego što će 
zazvoniti na vrata, samo mi žalosno reče: 

"Ne vredi, komšija, brate, ovce su već klonirane, 
zakasnili smo". 

Tu mi je "pukao film". 

Duško Radočaj 

TOLERANTNISUVEREN 


Gamdudl od Mupa je pozvao svog Mi- 
nistra za odbranu na razgovor i rekao: 

"Gospodine, sigurno ste svesni velike 
povike mojih vernih podanika protiv 
vas. Kažu da ste hulja". 

"Vaša Visosti", odgovori Ministar od- 
brane, "to je netačno". 

"Drago mi je da to čujem", odgovori 
Gamdudl ustavši kako bi pokazao da je 
razgovor završen. Ali, uvidevši da mi- 
nistar ne odlazi, on doda: "Imate li još 
nešto da kažete?" 

"Da Vaša Visosti", odgovori Ministar 
odbrane. "Želim da dam ostavku, jer, 
iako je javna povika netačna, nije ne- 
pravedna. Ja sam budala." 

Gamdudl je ovim bio tako zadovoljan 
da se namsešio. "Moj dobri čoveče", 
reče, "vratite se svojim dužnostima. I 
ja sam takav". 


DVA POLITIČARA 

Dva Političara su razmenjivala mišlje- 
nja u vezi sa priznavanjem javnog 
reda. 

"Priznanje koje najviše želim", reče 
Prvi Političar, "jeste zahvalnost mojih 
građana": 

"To bi bez sumnje bilo vrlo veliko 
zadovoljstvo", reče Drugi Političar. "Ali, 
avaj, da bi to pridobio, čovek mora da 
se povuče iz politike". 

Pogledali su se jedan trenutak neizreci- 
vom nežnošću; onda je Prvi Političar 
promrljao: "Neka bude božja volja! 
Pošto ne možemo da se nadamo 
priznanju, budimo zadovoljni onim što 
imamo". 

I, izvukavši na trenutak svoje ruke iz 
državne blagajne, zarekoše se da budu 
zadovoljni. 


GLAD PROTIV ZARAZE 

"Teško je tebi, moj galantni prijatelju", 
reče Pobednički Osvajač, "ali moram to 
reći. Zaraza je harala mojim jedinica- 
ma i da se nisi predao ja bih se tebi 
predao". 

"To je ono čega sam se i plašio", od- 
govori Pobeđeni Komandant, "moji Ijudi 
su pojeli svoje kaiševe i fišeklije. Ne 
bismo mogli dobro da se brinemo o va- 
ma". 


SENKA VOĐE 

Politički vođa se jednog sunčanog dana 
šetao, kada je primetio da ga njegova 
senka napušta i odmiče brzim kora- 
kom. 

"Vrati se, razbojniče", viknu on. 

"Da sam razbojnik", odgovori senka, 
"ne bih te napustila". 


PRAVDA I NJEN TUŽILAC 

Poznati Sudija Vrhovnog Suda Gouka 
bio je optužen da je na položaj došao 
prevarom. 

"Pomisli", reče on svom Tužiocu, "nije 
mnogo bitno kako sam došao na vlast. 
Jedino je bitno kako je koristim". 

"Priznajem", reče Tužilac, "da u pore- 
đenju sa razbojničkim načinom na koji 
si se ponašao na Klupi, razbojnički na- 
čin na koji si se našao na njoj zaista 
deluje dosta beznačajno". 


TALISMAN 

Pošto je pozvan da bude porotnik, Ug- 
ledni građanin je poslao potvrdu lekaru 
u kojoj je pisalo da boluje od razmek- 
šavanja mozga. 

"Gospodin se razrešava dužnosti", reče 
sudija, vraćajući potvrdu osobi koja ju 
je donela. 

"On ima mozak". 


SLUČAJ NE 

Državnika koga je osudila bezosećajna 
Porota, Šerif je bacio u zatvor. Pošto je 
ovo za njegovu finu duhovnu prirodu 
bilo odvratno, poslao je po Javnog Tu- 
žioca i zamolio da se slučaj protiv nje- 
ga odbije. 

"Na osnovu čega?", upita Javni Tužilac. 
"Nedostatka dokaza za presudu", odgo- 
vori optuženi. 

"Da li se nedostatak možda nalazi kod 
vas?" upita službenik, "Voleo bih da ga 
vidim". 

"Sa zadovoljstvom", reče ovaj drugi. 
"Evo ga". 

Rekavši to, predade ovome ček, koji je 
Javni Tužilac pažljivo pregledao, a onda 
ga proglasio najpotpunijim nedostat- 
kom dokaza i osnova koje je ikad vi- 
deo. Rekao je da bi taj ček oslobodio i 
najsiromašnijeg čoveka na svetu. 


|£A1KIUMI/j l№ 

Telefoniranje 


Lica: 

Ljuba 

Danica Vještica 
Predrag Ćup 

* * * 

Ljuba: Halo. 

Danica: Da. 

Ljuba: Trebam Kosu. 

Danica: Žao mi je, ne mogu Vam pomoći. 

Ljuba: Zašto? 

Danica: Ne radimo sa ćelavima. 

Ljuba: Nisam ćelava. 

Danica: Pa što će Vam kosa? 

Ljuba: Ne kosa, nego Kosa. 

Danica: Niste ćelavi, nego golog tjemena. 

Ljuba: Nemojte da se šalite. 

Danica: Ne šalim se, nego ste Vi uporni. 

Ljuba: Moram biti uporna. Hoću Kosu! 

Danica: Pa ja Vam ne mogu pomoći. Idite kod vlasuljara, tamo imaju kose 
koliko hoćete. 

Ljuba: Ma ne tražim kosu na glavi. 

Danica: Znam ja da ne tražite na glavi, kad je nemate. 

Ljuba: Sačekajte malo, sačekajte. 

Danica: Šta da čekam, vidite koliko ste mi uzeli vremena. 

Ljuba: Ne tražim kosu, nego Kosu. 

Danica: Dosadni ste. To ste već rekli. 

Ljuba: Tražim gospođu Kosu. 

Danica: A to. Pa što ne kažete. 

Ljuba: Pa pokušavam cijelo vrijeme. 

Danica: Da, ali kosu, a ne gospođu Kosu. 

Ljuba: Dobro, eto, trebam gospođu Kosu. 

Danica: A ko je treba? 

Ljuba: Ljuba. 

Danica: Gospođa Kosa nema Ijubu. Ona se tim ne bavi. 

Ljuba: Nisam rekla da se bavi. 

Danica: Jesi. 

Ljuba: Nisam. 

Danica: Kako nisi kad sam dobro čula. 

Ljuba: Rekla sam da je treba Ljuba. 

Danica: Eto, opet ponavljaš. 

Ljuba: Pa moram da kažem. 

Danica: Zašto morate! 

Ljuba: Zato što ste pitali ko je treba. 

Danica: Da, ali gospođa Kosa ima muža a ne Ijubu. 

Ljuba: Znam da ima muža. 

Danica: A što joj onda kačite i Ijubu. 

Ljuba: Ne kačim joj Ijubu. 

Danica: Jel', a ja sam gluva. 

Ljuba: Niste gluvi, al' ne shvatate. 

Danica: Shvatam ja, itekako shvatam. Za poštenu i normalnu ženu tako nešto 
reći. 

Ljuba: Ma ženo, nije Ijuba nego Ljuba. 

Danica: Nije šija, nego vrat. 

Ljuba: Opet ti! 

Danica: Opet ti. 

Ljuba: Treba je gospođa Ljuba. 

Danica: Gospođa Ljuba!? 

Ljuba: Da. 

Danica: Pa što ne kažeš. 

Ljuba: Pa kazala sam više puta. 

Danica: Nema gospođe Kose. 

Ljuba: Nema. 

Danica: Ne. Otišla je zbog Nužde. 

Ljuba: Sram Vas bilo! 

Danica: Što!? 

Ljuba: Žena morala ići, a Vi to tako prosto kažete. 

Danica: Ne kažem ništa prosto. 

Ljuba: Rekli ste da je otišla u toalet, ali na Vaš prost način. 

Danica: Nisam rekla da je otišla u toalet, nego zbog Nužde. 

Ljuba: Eto, bezobrazluk. 

Danica: Šta je tu bezobrazno ako joj je direktor Petar Nužda rekao da ode do 
banke. 

Ljuba: A, direktor Nužda! 

Danica: Da, on. 

Ljuba: A dobro, izvinite. 

Danica: Pitate, a kad Vam odgovorim ne razumijete. 

Ljuba: Izvinite, a ko ste Vi? 

Danica: Vještica. 

Ljuba: Nisam mislila šta ste. 

Danica: Sad se i zezate. 

Ljuba: Ne zezam se, nego Vam kažem. 

Danica: Čujem da kažete, nisam gluva. 

Ljuba: Dakle, s kim govorim. 

Danica: Rekla sam Vam. 

Ljuba: Da, vještica. Ali mene ne zanima šta ste Vi, nego ko. 

Danica: Ko! Vještica. 

Ljuba: I sad ćete baciti čini na mene. 

Danica: Neću bacati čini na Vas, nego se zovem Danica Vještica. 

Ljuba: O Danice, izvinite. 

Danica: Evo Vam Ćup, pa se sa njim razgovarajte. 



Ljuba: Oho, ala ste drski! 

Danica: Zašto!? 

Ljuba: Razgovarajte Vi sa ćupovima. 

Danica: Ne ćupovi, nego Predrag Ćup, šef gospođe Kose je ovde pa možete 
razgovarati sa njim, ako hoćete, kad će gospođa Kosa doći. 

Ljuba: Dobro, dajte mi ga. 

Danica: Ne mogu Vam ga dati. 

Ljuba: Kako ne možete. Sad ste rekli da je tu. 

Danica: Da tu je, al' baš zato Vam ga ne mogu dati. 

Ljuba: Zašto? 

Danica: Pa kako ću!? Ne mogu valjda telefonskim žicama! 

Ljuba: Nemojte ga dati meni. 

Danica: Pa što ste onda rekli. 

Ljuba: Rekla sam da hoću da razgovaram sa njim. 

Danica: Ne, rekli ste da Vam ga dam. 

Ljuba: O, Bože! Dajte ga! 

Danica: Ne mogu. 

Ljuba: Dajte ga na telefon! 

Danica: Neće. 

Ljuba: Neće da razgovara sa mnom!? 

Danica: Hoće. 

Ljuba: Pa dajte ga na telefon! 

Danica: Kaže da neće. 

Ljuba: Zašto? 

Danica: Kaže da uvijek razgovara pored telefona. 

Ljuba: Ama, to! 

Danica: Kako sad to, kad ste htjeli da bude na telefonu? 

Ljuba: Ne na telefonu, nego na liniji. 

Danica: To još manje može. 

Ljuba: Pa šta može? 

Danica: Može slušalicu u ruke. 

Ljuba: Pa dajte mu je! 

Danica: Evo. (daje slušalicu) 

Ljuba: Halo. 

Ćup: Da. 

Ljuba: Ko je? 

Ćup: Ja sam. 

Ljuba: Znam da ste Vi. 

Ćup: A što pitate? 

Ljuba: Pa pitam za ime. 

Ćup: Čije ime? 

Ljuba: Pa vaše. 

Ćup: A moje ime? 

Ljuba: Da. 

Ćup: A što Vas ono zanima? 

Ljuba: Pa da znam s kim razgovaram. 

Ćup: Ništa ne brinite, razgovarate sa mnom. 

Ljuba: Znam da razgovaram sa Vama. 

Ćup: I u čemu je onda problem? 

Ljuba: Ne znam kako se zovete. 

Ćup: Normalno. 

Ljuba: Šta je normalno? 

Ćup: Pa da ne znate moje ime. 

Ljuba: Zato Vas i pitam. 

Ćup: A zato! 

Ljuba: Da, zato. 

Ćup: Pa što ne kažete. 

Ljuba: Evo kažem - s kim razgovaram? 

Ćup: Ženo božja, samnom! 

Ljuba: I Vi razgovarate sa mnom. 

Ćup: Znam, i zato i ne pitam. 

Ljuba: Ali ja pitam kako se zovete? 

Ćup: Ne, Vi pitate s kim razgovarate. 

Ljuba: Dobro, kako se zovete? 

Ćup: Predrag Ćup. 

Ljuba: Hvala. Vi ste šef računovodstva? 

Ćup: Da. 

Ljuba: Gdje Vam je Kosa! 

Ćup: Kako se usuđujete! 

Ljuba:^ Šta!? 

Ćup: Šta Vas briga za moju kosu. 

Ljuba: Nisam znala da je Kosa Vaša. 

Ćup: Bila je. 

Ljuba: A čija je sad? 

Ćup: Onog ko je ima. 

Ljuba: Vrlo zanimljivo. 

Ćup: Šta je zanimljivo? 

Ljuba: Da mnogi imaju Kosu. 

Ćup: Zar Vi to niste znali? 

Ljuba: Ne. 

Ćup: Pa^ gdje Vi živite! 

Ljuba: Šta!? 

Ćup: Pa svako ima kosu. 

Ljuba: Osim Vas. 

Ćup: Da. 

Ljuba: Ne očajavajte. Možda će Vam se vratiti. 

Ćup: Neće. 

Ljuba: Ne budite tako sigurni. 

Ćup: Kako ne bih. 

Ljuba: Čovjek ne treba da gubi nadu. 

Ćup: Probao sam na sve načine, ali ništa nije pomoglo. 

Ljuba: Pa, eto, vratiće se. 

Ćup: Neće se vratiti. 

Ljuba: Kako neće? 

Ćup: To kad se izgubi, ne vraća se. 

Ljuba: Kako se izgubila!? 

Ćup: Duga je to priča. 

Ljuba: Pa zar nije otišla u banku? 

Ćup: Ko!? 

Ljuba: Kosa. 

Ćup: Kako kosa može da ode u banku!? 

Ljuba: Zar nije zbog Nužde tamo? 

Ćup: Ko ide zbog nužde u banku!? 

Ljuba: Ko mora. 

Ćup: Vala gospođo, možda ste Vi, ali niko drugi sigurno nije. 

Ljuba: Ja nisam. Meni Nužda nije direktor. 


Ćup: Kakav direktor? 

Ljuba: Vaš direktor Petar Nužda. 

Ćup: Da, on je moj direktor, ali kakve on veze ima sa mojom kosom. 

Ljuba: Rekli ste da Kosa više nije Vaša. 

Ćup: I nije. Odavno je više nemam. 

Ljuba: E, lijepo. Onda ju je direktor lako mogao poslati u banku. 

Ćup: Kako da je pošalje? 

Ljuba: Autom. 

Ćup: Nije je on uzeo, a i ne bi je ni primili u banci. 

Ljuba: Ko ju je uzeo ne znam, ali Danica je rekla da ju je direktor Nužda poslao 
u banku. 

Ćup: Danica? 

Ljuba: Da. 

Ćup: Nema ona pojma. 

Ljuba: Rekla je - direktor Nužda je poslao gospođu Kosu do banke. 

Ćup: Gospođu Kosu!? 

Ljuba: Da nju. 

Ćup: Prcać? 

Ljuba:^ Iju! 

Ćup: Šta Vam je? 

Ljuba: Vi to tako bezobrazno! 

Ćup: Ko je bezobrazan!? 

Ljuba: Vi! 

Ćup: Zašto? 

Ljuba: Pa šta ste rekli! 

Ćup: Prcać. 

Ljuba:^ Opet! 

Ćup: Šta opet? 

Ljuba: Prostakluk! 

Ćup: Koji prostakluk? 

Ljuba: Prcać! 

Ćup: To nije prostakluk. 

Ljuba: Je li! 

Ćup: Zašto bi prezime gospođe Kose Prcać bilo prostakluk. 

Ljuba: A to je prezime? 

Ćup: Da. 

Ljuba: Nisam znala. 

Ćup: A s kim ja razgovaram? 

Ljuba: S Ljubom. 

Ćup: Vi se to nudite. 

Ljuba: Molim!? 

Ćup: Pa to - s Ijubom. 

Ljuba: Da, s Ljubom. 

Ćup: Ali ja Vas ne znam. 

Ljuba: Znam. 

Ćup: Znate, a opet tako kažete! 

Ljuba: Pa pitali ste. 

Ćup: AN nisam pitao za to. 

Ljuba: Što ste pitali, ja sam Vam odgovorila. 

Ćup: Dobro, kad možemo da se nađemo? 

Ljuba: A zašto? 

Ćup: Kako zašto? 

Ljuba: Lijepo, zašto bismo se našli? 

Ćup: Zato što ste rekli da ste Ijuba. 

Ljuba: Jesam Ljuba. 

Ćup: Pa, Ijudi se valjda viđaju sa Ijubama. 

Ljuba: Ja se viđam s kim ja hoću. 

Ćup: A sa mnom nećete? 

Ljuba: Zašto bih? 

Ćup: Zato što ste mi Ijuba. 

Ljuba: Čovječe, nisam Vama Ijuba, nego sam ja Ljuba. 

Ćup: Sama sebi!? 

Ljuba: Ne, ja se zovem Ljuba! 

Ćup: 0, izvinite. 

Ljuba: Ništa, ništa. 

Ćup: Ipak izvinite. 

Ljuba: Kad će doći gospođa Kosa? 

Ćup: E, to ne znam. 

Ljuba: Ne znate. 

Ćup: Pitaću Danicu. (viče) Vještice, šta je Nužda rekao Prcaćki!? 

(opet na telefon) Kaže da ne zna. 

Ljuba: Ne zna? 

Ćup: Ne. 

Ljuba: A da zovnem direktora Nuždu? 

Ćup: Nemojte. 

Ljuba: Zašto? 

Ćup: Potjerala ga je velika nužda. 

Ljuba: Molim? 

Ćup: Pokvario je stomak. 

Ljuba: I? 

Ćup: I sad je zaglavio u toaletu. 

Ljuba: E baš Vam hvala. 

Ćup: Nema na čemu. 

Ljuba: Onda, doviđenja. 

Ćup: Možda bi ipak mogli da se vidimo. 

Ljuba: Kad Vam dođe kosa. 

Ćup: Mislite na Prcać? 

Ljuba: Izgleda da Vi mislite. 

Ćup: Pa, tako. 

Ljuba: Doviđenja 

Ćup: Javiću Vam kad dođe Kosa. 

Ljuba: Kad Vam dođe kosa, onda mi se javite. 

Ćup: Zbilja? 

Ljuba: Najozbiljnije. 

Ćup: Nećete zažaliti. 

Ljuba: Ni Vi. 

Ćup: Onda, zvaću. 

Ljuba: Ne, žurite. 

Ćup: ЈеГ. 

Ljuba: Da. 

Ćup: Doviđenja. 

Ljuba: Zbogom! 


(KRAJ) 


Goran Kljajić 


